Bibliotheca (Apollodoro)

Le Bibliotheca es un grande compilation de mythologia grec traditional e de legendas heroic. Illo comencia in le origines del universo e termina in le Guerra de Troia.

 Contento 
Le Bibliotheca ha essite usate como referentia per le classicistas ab le epocha de su compilation in le seculos I-II EC usque le actualitate, influente scriptores ab le antiquitate usque Robert Graves. Illo proportiona un exhaustive historia del mythos grec, contante le historias de tote le grande dynastias del mythologia heroic e le episodios relative al heroes e heroinas principal, desde Jason e Perseo usque Heracles e Helena de Troia. Como fonte primarie pro le mythos grec, como opera de referentia e como indicio de como le proprie scriptores grec antique videva lor traditiones mythic, le Bibliotheca es indispensabile pro quicunque que ha interesse pro le mythologia classic. 

In le manuscripte conservate signala se como autor un certe "Apollodoro". Iste Apollodoro ha essite erroneemente identificate con Apollodoro de Athenas (nascite c. 180 aEC), un studente de Aristarco de Samotracia, principalmente proque on sape que iste elaborava un exhaustive repertori re mythologia parite, in forma de chronica in verso. Le texto que nos ha cita un autor roman, Castor de Rodas, que era contemporanee de Ciceron in le seculo Ia aEC. Le attribution erronee se realisa del eruditos del patriarca Focio de Constantinopole in adelante. Pro rationes chronologic, Apollodoro non poteva haber scripte le libro, le Scriptor Bibliothecae (‘scriptor del Bibliotheca’ in Latin) es nominate «Pseudo-Apollodoro» per qui vole esser correcte. Le referentias traditional simplemente dice «Bibliotheca e Epitome».

Infortunatemente, le Bibliotheca, originalmente in quatro tomos, non ha arivate completa. Parte del tertie e tote del quarto perdeva se. Pro altere parte, nos ha un Epitome elaborate ab le edition completa, includente le parte perdite, lo que nos lassa un bon resumen del contento.

 Structura 
Illo es dividite in tres partes e un epitome.
 Libros I e II: Descendentes de Urano e Gaia: le titanes, Cronos, le deos olympic, Prometheo e le creation del humanitate, Deucalion e Pirra, le descendentes de Eolo, le Argonautas, le familia de Inaco: Faroneu, Danao, Acrisio e Preto, Perseo, Anphitrion, Heracles e su gestas.
 Libro III: Le familia de Agenor: Europa, Cadmo, Edipo, le Septe contra Thebas, le Epigonos. Le familia de Pelasgo: Licaon, Calisto, Auger e Atalanta. Le familia de Atlas: Idas e Linceo, Castor e Polideuces, Asclepio, Laomedonte, Titono. Le familia de Asopo: Egina, Eaco, Peleo, Telamon. Le reges de Athena: Cecrops, Cephalo, Egeo, Theseo.
 Epitome: Le reges de Athenas (continuation). Le familia de Pelops. Le Guerra de Troia: preludio, expeditiones, le cholera de Achilles, le ultime luctas, le cavallo de Troia e cadite del citate. Le retorno del heroes, le aventuras de Orestes e de Odysseo.

 Extracto 
 Initio 
Urano era le prime que dominava tote le universo. Uninte se con Gea, ingenerava in prime loco Briareos, Gyes e Cottos, qui arrivava esser insuperabile in mesura e fortia, tunc cata uno habeva cento manos e cinquante capites. Post de istos, Gea le pariva le Cyclopes, Arges, Steropes e Brontes, proviste de un sole occulo in le fronte. Ma Urano attaccava los e jectava los al Tartato (loco tenebrose in le Hades tanto longe de Gea como Gea es de Urano) e ingenerava de nove filios in Gea, los denominate Titanes: Oceano, Coios, Hyperion, Creios, Japeto e le plus juvene de totes, Chronos; e anque filias, le nominate Titanides: Tethys, Rhea, Themis, Mnemosyne, Phoibe, Dione e Theia.

 Filios de Chrono e Rhea 
Iste, nonobstante, attaccava los e recludeva los de nove in le Tartaro, e sposava se con su soror Rhea. Como Gea e Urano le habeva vaticinate que esserea deponite pro un filio sue, devorava su genitura al nascer. Devorava Hestia, le primogenite, post Demeter e Hera, e post illas Pluton e Poseidon. Irritate per illo Rhea dirige se a Creta, essente pregnate de Zeus, lo filia in un caverna de Dicte e lo dona al Curetes e al nymphas Adrastea e Ida, filias de Melisseo, pro que lo allacte. Istas nutriva le infante con le lacte de Amalthea; le Curetes, armate, custodiava le infante in le cava e colpava le scutos con le lansas pro que Chrono no audiva su voce. Rhea donava Chrono un petra involute in pannos pro que la traga como si esserea le neonato.

 Vide etiam 
 Mythologia grec
 Mythologia roman

Categoria:Compilationes de mythologia grec